Р.Ғ.Ғүмәров фронт тормошона арналған график эштәрендә һуғыш барған шарттарҙа ла мөһәбәт булып ҡалған йылға һәм архитектура ландшафтарын төшөрә ( “ Березинаны кисеү ” , “ Азат ителгән Смоленск ” ; икеһе лә — 1944 ) ; Р.У.Ишбулатов байтаҡ П. этюдтары ижад итә . Һуғыш темаһын Тюлькин үҙенсә аңлата : һәләк булғандар иҫтәлегенә арналған “ Голубец ” ( 1942 ) картинаһы фәлс. уйҙар менән һуғарылған ; “ Тынлыҡ ” П.-картинаһында тыныс тормоштоң матурлығы һәм гармонияһы тураһында фекер һалынған ; “ Нестеровтың тыуған иледә ” ( икеһе лә — 1946 ) картинаһы үтә лә тәьҫирле булыуы менән айырыла .